Pemetrexed EVER Pharma 25 mg/ml - etabletka
Liek obsahuej liečivo pemetrexed a je určený na liečbu rakoviny. Podáva sa: v kombinácii s cisplatinou na liečbu malígneho mezoteliómu pleury (rakoviny výstelky pľúc) pacientom, ktorí predtým nedostávali chemoterapiu. v kombinácii s cisplatinou na začiatočnú liečbu pacientov s pokročilým štádiom rakoviny pľúc. na liečbu rakoviny pľúc v pokročilom štádiu, ak ochorenie reagovalo na liečbu alebo zostalo po začiatočnej chemoterapii prevažne nezmenené. na liečbu pacientov s pokročilým štádiom rakoviny pľúc, u ktorých dôjde ku zhoršeniu ochorenia po tom, čo bola použitá iná úvodná chemoterapia. Viac na adc.sk Použitie: Dávkovanie a dávkovacie schémy Pemetrexed v kombinácii s cisplatinou Odporúčaná dávka je 500 mg/m2 telesného povrchu (BSA) podávaná ako intravenózna infúzia počas 10 minút v 1. deň každého 21-dňového cyklu. Pemetrexed v monoterapii: Odporúčaná dávka je 500 mg/m2 BSA podávaná ako intravenózna infúzia počas 10 minút v 1. deň každého 21-dňového cyklu. Monitorovanie a Úpravy dávky Uvedené v SPC, časť 4.2. Liek nesmie byť podaný pacientom, pokiaľ sa absolútny počet neutrofilov (ANC) nevráti na hodnotu ≥ 1 500 buniek/mm3 a počet doštičiek na ≥ 100 000 buniek/mm3. Dĺžku liečby určuje lekár. Spôsob použitia Roztok pripravený z infúzneho koncentrátu sa má podávať ako intravenózna infúzia (do žily) počas 10 minút v 1. deň každého 21-denného cyklu. Pokyny na rekonštitúciu a riedenie lieku pred podaním a na zaobchádzanie s ním sú uvedené v SPC, časť 6.6. Upozornenie Liek sa musí podávať len pod dohľadom lekára s kvalifikáciou pre používanie protinádorovej chemoterapie. Liek sa nesmie používať počas tehotenstva, pokiaľ to nie je nevyhnutné a po starostlivom zvážení potrieb liečby u matky a rizika pre plod. Ženy v plodnom veku musia v priebehu liečby používať účinnú antikoncepciu. Pohlavne zrelým mužom sa neodporúča splodiť dieťa počas liečby a do 6 mesiacov od ukončenia liečby. Vzhľadom na možnosť ireverzibilnej neplodnosti spôsobenej liečbou sa mužom odporúča, aby pred začiatkom liečby vyhľadali konzultáciu o možnosti trvalého uchovania spermií. Dojčenie musí byť počas liečby ukončené. Použitie lieku pri liečbe malígneho mezoteliómu pleury a nemalobunkového karcinómu pľúc sa netýka pediatrickej populácie. Použitie lieku u pacientov s klírensom kreatinínu pod 45 ml/min sa neodporúča. Pacienti s miernou až stredne závažnou renálnou insuficienciou (klírens kreatinínu 45 až 79 ml/min) sa musia vyvarovať užívania nesteroidových antiflogistík (NSAID), ako je ibuprofen a kyselina acetylsalicylová (> 1,3 g denne), 2 dni pred, v deň a 2 dni po podaní pemetrexedu. Neodporúča sa súbežné užívanie živých oslabených vakcín, súbežná vakcinácia proti žltej zimnici je kontraindikovaná. Má sa použiť inaktivovaná vakcína, pokiaľ je k dispozícii. Ak sa ako vedľajší účinok vyskytne únava, pacient nemá viesť vozidlá a obsluhovať stroje. Liek je fyzikálne inkompatibilný s rozpúšťadlami obsahujúcimi vápnik, vrátane laktátového Ringerovho roztoku a Ringerovho roztoku a inkompatibliný s cisplatinou. Tento liek sa nesmie miešať s inými liekmi. Uchováva sa pri izbovej teplote. Neuchovávať v mrazničke. Liek obsahuje sodík. Ďalšie osobitné upozornenia sú uvedené v SPC (časť 4.4).